Qassis kien jabbuża sesswalment minn tifla u wara jwegħdha 'kolazzjon tajjeb" Mara ingliża f'xhieda fil-Qorti ta' Preston spjegat kif ħajjitha spiċċat rovinata għal kollox minn qassis li kien jabbuża minnha sesswalment. Hi spjegat hu kien jgħidilha li wara li jabbuża minnha sesswalment kien se jtiha 'kolazzjon tajjeb'. Il-qassis inkwistjoni kien Fr Edmond Cotter. Hu kien imexxi l-Knisja ta' Sant Anton f'Fulwood fis-snin sebgħin u fis-snin tmenin. Cotter għamel ammont ta' snin jabbuża mill-vittmi tiegħu. Cotter illum għandu 72 sena kien weħel ħames snin ħabs fis-sena 2007 wara li kien instab ħati li abbuża sesswalment minn għaxar bniet u tifel bejn is-sena 1972 u s-sena 1984. It-tfal kellhom bejn tmien snin u ħdax-il sena. Proprju fl-aħħar jiem, Fr Cotter ammetta li abbuż fi tlett każi oħra. Dawn jinvolvu tifla li kellah seba' snin u li kienet tattendi f'dik il-knisja bejn is-sena 1972 u s-sena 1975. Il-prosekutur, Jonathan Dickinson, qal li Fr Cotter dak iż-żmien kien jgħid lit-tifla biex ma tinkwetax. Hu kien jgħidilha li hi kienet "tifla speċjali'. Hu kien akkużat bi tlett tipi ta' abbużi fosthom li kien ipoġġi idejh fuq il-parti tagħha, ibusha fuq xoffitha u jabbużaha sesswalment. Dak iż-żmien Fr Cotter kellu bejn 25 u 28 sena. Il-vittma qalet li hi temmen li l-ewwel abbuż seħħ meta hi kellha madwar seba' snin, eżattament fis-sena 1972. Spjegat li kienet għadha kif irċeviet l-ewwel tqarbina. Xehdet li hi kienet waħidha mal-qassis, u hu daħħal idejh u miss il-parti privata tagħha. Kien hawn li hi qalet li hu qalilha biex ma tinkwetax għax kien se jtiha kolazzjon tajjeb. Il-mara xehdet li kien hemm aktar abbużi, fejn hi spjegat b'mod dettaljat x'kien isir. Tkellmet dwar l-abbuż sesswali u l-uġiegħ li ħasset wara. Tirrakkonta kif fis-sena 2019, hi kienet taħdem f'kafe f'Londra u sid il-post kien qalilha li bħala kien hemm persuna li kien qed jistudja għal qassis u li kien se jibda jħaddmu magħha. Dan ħoloq paniku fiha u hi ddeċidiet li tersaq 'lquddiem u tirrapporta l-abbużi tas-snin ta' qabel.